11-jarige in huis verkrag, met mes gesteekArgieffoto ŉ 11-jarige meisie van Gauteng is Woensdagoggend in haar huis verkrag en verskeie kere met ŉ mes gesteek. Ao. Kay Makhubela, ŉ polisiewoordvoerder, het gesê die meisie het saam met haar boetie in hul huis in Bram Fischerville in Soweto geslaap toe sy aangeval is. “ŉ Man het toegang tot die huis bekom en die meisie verkrag, waarna hy haar drie keer in die bolyf met ŉ mes gesteek het,” het Makhubela gesê. Die meisie het om hulp geroep en ŉ buurman het reageer. Sy is in ŉ ernstige toestand na die hospitaal geneem. Die polisie ondersoek ŉ saak van huisbraak en verkragting. Niemand is nog in verband met die voorval in hegtenis geneem nie.